Pomaci u istraživanju HIV-a
Pronađena dva veoma moćna ljudska antitela koja u laboratoriji mogu da spreče skoro sve poznate vrste virusa HIV
U pitanju je izvanredan splet okolnosti – pacijent inficiran virusom HIV, koji se nije razboleo. Istraživači u Nacionalnom institutu za alergije i infektivne bolesti, proučavali su uzorak njegove krvi kako bi ustanovili zašto i na koji način on kontroliše virus dok ostali podlegnu veoma brzo. Samo mali procenat - manje od jedan odsto - ljudi koji su zaraženi virusom HIV ulazi u tu kategoriju i živi dodatnih sedam do dvanaest godina. Doktor Entoni Fauči, direktor Nacionalnog instituta za alergije i infektivne bolesti, naziva tog pacijenta, i druge poput njega "elitnim, dugotrajno neprogresivnim“. Oni možda drže ključ za lečenje HIV pacijenata. , kaže doktor Fauči. Naučnici iz Centra za istraživanje vakcina u Nacionalnom institutu za alergije i infektivne bolesti su otkrili prirodna antitela nazvana VRC-01 i VRC-02 u krvi pacijenata. Oni su upotrebili tehnologiju kako bi ispitali i izolovali te posebne ćelije koje proizvode samo antitela koja sprečavaju širenje virusa. Doktor Fauči kaže da bi naredna faza u istraživanju mogla da bude ubrizgavanje kloniranih antitela pacijentima zaraženim HIV-om ili korišćenje antitela za blokiranje prenošenja virusa sa trudnica na nerodjenu decu. Naučnici kažu da je njihov glavni cilj stvaranje vakcine za zaustavljanje virusa na samom početku. , objašnjava Fauči. Ipak, na vakcinu protiv virusa HIV čekaće se po svemu sudeći još nekoliko godina.